techiaith/cofnodycynulliad_en-cy huggingface dataset:
English: The House of Commons Welsh Affairs Committee has said recently that there is an urgent need for new trains on Wales's rail network. It went on to say that passengers were tired of old and cramped trains, with some rolling stock in use being over 40 years old. Some locomotives are still running after their sell-by date. With the Wales and borders franchise coming up for renewal, First Minister, what discussions has the Welsh Government had with regard to providing modern trains to improve rail services for passengers in south-east Wales, which has been promised for a very long time now?
Welsh: Mae Pwyllgor Materion Cymreig Tŷ'r Cyffredin wedi dweud yn ddiweddar bod angen brys am drenau newydd ar rwydwaith rheilffyrdd Cymru. Aeth ymlaen i ddweud bod teithwyr wedi hen flino ar drenau hen a chyfyng, gyda rhai cerbydau a ddefnyddir dros 40 mlwydd oed. Mae rhai locomotifau yn dal i redeg ar ôl eu dyddiadau terfyn. Gan fod masnachfraint Cymru a'r gororau ar fin cael ei hadnewyddu, Brif Weinidog, pa drafodaethau y mae Llywodraeth Cymru wedi eu cael o ran darparu trenau modern i wella gwasanaethau rheilffordd i deithwyr yn y de-ddwyrain, a addawyd ers amser maith iawn erbyn hyn?
English: These are all part of the franchise negotiations. We've already, of course, very publicly produced our plan for a metro, which will see an improvement in journey times and, indeed, in facilities and rolling stock, as far as passengers are concerned. For the first time, it will be the people of Wales who are able to determine what their train services - not InterCity, but what their train services actually look like. We had this bizarre situation at one point where it was said that the Wales and borders franchise would only cover trains that began their journeys and terminated their journeys in Wales, which would mean, effectively, the Conwy Valley line and nothing else north of Merthyr. I'm glad that that rather odd situation seems to have been vacated by the UK Government, but we are determined to provide a far better level of service, not just, in fact, for our own people, but for those people who live on the other side of the border but who use trains from the Wales and borders franchise.
Welsh: Mae'r rhain i gyd yn rhan o drafodaethau'r fasnachfraint. Rydym ni eisoes, wrth gwrs, wedi cyflwyno yn gyhoeddus iawn ein cynllun ar gyfer metro, a fydd yn arwain at welliant i amseroedd teithio ac, yn wir, i gyfleusterau a cherbydau, cyn belled ag y mae teithwyr yn y cwestiwn. Am y tro cyntaf, pobl Cymru fydd yn gallu penderfynu sut mae eu gwasanaethau trenau nhw - nid InterCity, ond sut mae eu gwasanaethau trenau nhw yn edrych mewn gwirionedd. Roedd gennym ni'r sefyllfa ryfedd ar un adeg pan ddywedwyd y byddai masnachfraint Cymru a'r gororau yn cynnwys trenau a fyddai'n dechrau a gorffen eu teithiau yng Nghymru yn unig, a fyddai'n golygu, i bob pwrpas, rheilffordd Dyffryn Conwy a dim byd arall i'r gogledd o Ferthyr. Rwy'n falch ei bod yn ymddangos bod y sefyllfa braidd yn rhyfedd honno wedi cael ei dileu gan Lywodraeth y DU, ond rydym ni'n benderfynol o ddarparu lefel lawer gwell o wasanaeth, nid yn unig i'n pobl ein hunain, ond i'r bobl hynny sy'n byw ar yr ochr arall i'r ffin, ond sy'n defnyddio trenau o fasnachfraint Cymru a'r gororau.
English: I declare an interest in that my sister works for Network Rail. First Minister, I've had correspondence from people who are frustrated at insufficient public transport links in Blaenau Gwent at night time. Currently, the last Cardiff train stops at Llanhilleth, with no public transport links to get further up the valley, leaving taxis as the only option, if any of those are available. So, can he update us on plans to open a new station at Abertillery? But importantly, what steps and what intervention will the Welsh Government take, and partnership working with the local authority, to provide adequate bus links before a new metro comes on stream?
Welsh: Datganaf fuddiant gan fod fy chwaer yn gweithio i Network Rail. Brif Weinidog, rwyf wedi cael gohebiaeth gan bobl sy'n teimlo'n rhwystredig am gysylltiadau cludiant cyhoeddus annigonol ym Mlaenau Gwent yn ystod y nos. Ar hyn o bryd, mae trên olaf Caerdydd yn stopio yn Llanhiledd, heb unrhyw gysylltiadau cludiant cyhoeddus i fynd ymhellach i fyny'r cwm, gan adael tacsis fel yr unig ddewis, os oes un o'r rheini ar gael. Felly, a all ef roi'r wybodaeth ddiweddaraf i ni am gynlluniau i agor gorsaf newydd yn Abertyleri? Ond yn bwysig, pa gamau a pha ymyraethau y ydd Llywodraeth Cymru yn eu cynnal, a gweithio mewn partneriaeth â'r awdurdod lleol i ddarparu cysylltiadau bws priodol cyn cyflwyno metro newydd?
English: I do feel the Member has made himself the font, or the recipient, rather, of all rail-related complaints in the Assembly as a result of his declaration, but he makes an important point. Abertillery, of course, is included in the metro plans as an area of expansion. The railway tracks were last used when the Rose Heyworth mine was still in place some 30 years ago now, nearly. But it is a community that needs to be linked in. Where there are no existing heavy rail lines, then light rail clearly is a preference; it's more easily extendable and we want to make sure that communities that lost their rail links some years ago do regain them as part of the metro plans.
Welsh: Rwy'n teimlo bod yr Aelod wedi gwneud ei hun yn ffynhonnell, neu'n dderbynnydd, yn hytrach, yr holl gwynion sy'n gysylltiedig â'r rheilffyrdd yn y Cynulliad o ganlyniad i'w ddatganiad, ond mae'n gwneud pwynt pwysig. Mae Abertyleri, wrth gwrs, wedi ei gynnwys yn y cynlluniau metro fel ardal ehangu. Defnyddiwyd y cledrau rheilffordd ddiwethaf pan oedd pwll glo Rose Heyworth yn dal ar agor tua 30 mlynedd yn ôl erbyn hyn, bron. Ond mae'n gymuned y mae angen ei chysylltu. Lle nad oes unrhyw reilffyrdd trwm presennol, yna ffefrir rheilffyrdd ysgafn yn amlwg; mae'n haws eu hymestyn ac rydym ni eisiau gwneud yn siŵr bod cymunedau a gollodd eu cysylltiadau rheilffordd rai blynyddoedd yn ôl yn eu hadennill yn rhan o'r cynlluniau metro.
English: Given the integrated nature of the internal control measures designed into systems and processes for the purpose of identifying potential fraud, it is not possible to measure what percentage our spend actually is, but there is, of course, a counter-fraud unit in the Welsh Government, headed up by a retired police officer.
Welsh: O ystyried natur integredig y mesurau rheoli mewnol a gynlluniwyd i mewn i systemau a phrosesau at y diben o adnabod twyll posibl, nid yw'n bosibl mesur pa ganran yw ein gwariant mewn gwirionedd, ond, wrth gwrs, ceir uned gwrth-dwyll yn Llywodraeth Cymru, dan arweiniad swyddog heddlu sydd wedi ymddeol.
English: Diolch. Do you not think that it's ironic that your leader, Jeremy Corbyn, was talking about a rigged system this month, because, in Wales, it's Labour that's rigged the system? You shipped in David Goldstone, a Labour donor, to stay in the Hilton as an adviser. You splurged millions on Kancoat; it had a weak business case, but just happened to be next to the former Minister's constituency. Kukd.com got a massive grant and is now being investigated by HM Revenue and Customs for tax irregularities - again, the company providing the guarantee to them gave a donation to the Labour Party. Cardiff Aviation doesn't pay any rent, and yet your party are throwing people out of their homes if they can't pay bedroom tax. Are you happy with all this? Are you happy, First Minister, with all this?
Welsh: Diolch. Onid ydych chi'n meddwl ei bod yn eironig bod eich arweinydd, Jeremy Corbyn, yn sôn am system wedi'i rigio y mis hwn, oherwydd, yng Nghymru, Llafur sydd wedi rigio'r system? Daethoch â David Goldstone, sy'n rhoi arian i'r blaid Lafur, i aros yn yr Hilton fel cynghorydd. Gwastraffwyd miliynau gennych chi ar Kancoat; roedd ganddo achos busnes gwan, ond roedd yn digwydd bod wrth ymyl etholaeth y cyn-Weinidog. Derbyniodd Kukd.com grant enfawr ac mae'n cael ei ymchwilio gan Gyllid a Thollau EM erbyn hyn am afreoleidd-dra treth - unwaith eto, mae'r cwmni a roddodd y sicrwydd iddynt yn rhoi arian i'r blaid Lafur. Nid yw Cardiff Aviation yn talu unrhyw rent, ac eto mae eich plaid yn taflu pobl allan o'u cartrefi os nad ydynt yn gallu talu'r dreth ystafell wely. A ydych chi'n hapus â hyn i gyd? A ydych chi'n hapus, Brif Weinidog, â hyn i gyd?
English: The Member is probably wise in not repeating those allegations outside of the Chamber, I expect. He has an unhappy history of libel trials, as we know. From our perspective, all we got - it was just a stream of consciousness as far as I can tell. In terms of appointments, they are done openly. He has criticised, for example, the appointment of the ombudsman; the ombudsman was appointed with a Plaid Cymru Member on the board that appointed the ombudsman. The appointments are made by the Assembly, not by Government, in many, many cases. We have had instances where we've investigated fraud; that is inevitable, I suppose, whenever you get a large organisation in being, and those investigations are taken forward regardless of who is the subject of those investigations. If he's suggesting that, somehow, Welsh Government advisers have been involved in fraud, which is the tone of his investigation, then he needs to make his allegations known to the appropriate authorities, or provide evidence to back that up. This is not the current US Government that we're talking about here; this is Wales.
Welsh: Mae'n debyg bod yr Aelod yn ddoeth i beidio ag ailadrodd yr honiadau hynny y tu allan i'r Siambr, rwy'n credu. Mae ganddo hanes anhapus o achosion enllib, fel y gwyddom. O'n safbwynt ni, y cwbl a gawsom - dim ond ffrwd ymwybyddiaeth ydoedd cyn belled ag y gallaf ddweud. O ran apwyntiadau, maen nhw'n cael eu gwneud yn agored. Mae wedi beirniadu, er enghraifft, penodiad yr ombwdsmon; penodwyd yr ombwdsmon gydag Aelod Plaid Cymru ar y bwrdd a benododd yr ombwdsmon. Caiff y penodiadau eu gwneud gan y Cynulliad, nid gan y Llywodraeth, mewn llawer iawn o achosion. Rydym ni wedi cael achosion lle'r ydym ni wedi ymchwilio i dwyll; mae hynny'n anochel, am wn i, pryd bynnag y bydd gennych sefydliad mawr yn bodoli, a chyflawnir yr ymchwiliadau hynny waeth pwy yw testun yr ymchwiliadau hynny. Os yw'n awgrymu, rywsut, bod cynghorwyr Llywodraeth Cymru wedi bod yn gysylltiedig â thwyll, sef tôn ei ymchwiliad, yna mae angen iddo wneud ei honiadau yn hysbys i'r awdurdodau priodol, neu ddarparu tystiolaeth i gefnogi hynny. Nid Llywodraeth bresennol yr Unol Daleithiau yr ydym ni'n sôn amdani yn y fan yma; rydym ni yng Nghymru.
English: First Minister, in the allocation of Welsh Government funding grants to our businesses and our organisations, one hopes that there are sufficient checks and monitoring process on the use of our taxpayers' money. Now, questions have arisen recently over Kukd, Kancoat and the AWEMA scandal, and I am aware of £900,000 in north Wales where two directors of a bus company faced criminal action, actually. I'm also aware of 10 to 12 cases under investigation now on how the money has been used - funding that they've had from this Government. How can I reassure my constituents in Aberconwy that you do take these matters very seriously, and that in all financial transactions between you and any organisations or businesses, they can feel confident that you will always maintain strict financial probity at the heart of Welsh Government funding and the use of our taxpayers' money?
Welsh: Brif Weinidog, wrth ddyrannu grantiau cyllid Llywodraeth Cymru i'n busnesau a'n sefydliadau, mae rhywun yn gobeithio bod archwiliadau a phroses fonitro briodol ar y defnydd o arian ein trethdalwyr. Nawr, mae cwestiynau wedi codi yn ddiweddar ynghylch Kukd, Kancoat a sgandal AWEMA, ac rwy'n ymwybodol o £900,000 yn y gogledd lle'r oedd dau gyfarwyddwr cwmni bysiau yn wynebu camau troseddol, a dweud y gwir. Rwyf i hefyd yn ymwybodol o 10 i 12 achos sy'n cael eu hymchwilio nawr o ran sut y mae'r arian wedi cael ei ddefnyddio - cyllid y maen nhw wedi ei gael gan y Llywodraeth hon. Sut gallaf i dawelu meddyliau fy etholwyr yn Aberconwy eich bod chi'n cymryd y materion hyn o ddifrif, ac yn yr holl drafodion ariannol rhyngoch chi ac unrhyw sefydliadau neu fusnesau, y gallant deimlo'n ffyddiog y byddwch bob amser yn sicrhau cywirdeb ariannol llym wrth wraidd cyllid Llywodraeth Cymru a'r defnydd o arian ein trethdalwyr?
English: That's a perfectly fair question, and the answer I give is this: as I said, we have a counter-fraud unit headed by a retired police officer with experience of leading economic crime and proceeds of crime recovery units. He's also a member of the organising committee for the Wales Fraud Forum. It's also supported by administration staff. The unit is not a big unit, but it does play a leadership role and draws on considerable support from all audit, assurance and finance professionals. Is it possible to prevent all crime? No, clearly. But what is important is that that crime is detected, investigated and prosecuted, and the fact that there have been instances of investigation is a sign, I hope, that the Member can see that we do take all allegations of fraud seriously, and they are investigated and indeed prosecuted where that's appropriate.
Welsh: Mae hwnna'n gwestiwn hollol deg, a'r ateb a roddaf yw hwn: fel y dywedais, mae gennym ni uned gwrth-dwyll o dan arweiniad swyddog heddlu sydd wedi ymddeol â chanddo brofiad o arwain unedau troseddau economaidd ac adfer enillion troseddau. Mae hefyd yn aelod o bwyllgor trefnu Fforwm Twyll Cymru. Fe'i cefnogir gan staff gweinyddol hefyd. Nid yw'r uned yn uned fawr, ond mae'n cyflawni swyddogaeth arweinyddiaeth ac yn manteisio ar gefnogaeth sylweddol gan yr holl weithwyr archwilio, sicrwydd a chyllid proffesiynol. A yw'n bosibl atal pob trosedd? Nac ydy, yn amlwg. Ond yr hyn sy'n bwysig yw bod y drosedd yn cael ei chanfod, ei hymchwilio a'i herlyn, ac mae'r ffaith y cafwyd achosion o ymchwilio yn arwydd, rwy'n gobeithio, y gall yr Aelod weld ein bod ni'n cymryd pob honiad o dwyll o ddifrif, a'u bod yn cael eu hymchwilio a'u herlyn yn wir, pan fo hynny'n briodol.
English: The next item on our agenda is the business statement and announcement. I call on Jane Hutt.
Welsh: Yr eitem nesaf ar ein hagenda ni yw'r datganiad a chyhoeddiad busnes. Rwy'n galw ar Jane Hutt.
English: Llywydd, I have several changes to report to this week's business. Immediately after this business statement, the Counsel General will make a statement on this morning's Supreme Court judgement on article 50, after which the First Minister will make a statement on 'Securing Wales' Future' and the transition from the European Union to a new relationship with Europe. In order to accommodate this, I have postponed the debate on the equality annual report until next week, and the oral statement on safer communities until 7 February. Business for the next three weeks is as shown on the business statement announcement, found among the meeting papers available to Members electronically.
Welsh: Lywydd, mae gennyf nifer o newidiadau i'w hadrodd i fusnes yr wythnos hon. Yn syth ar ôl y datganiad busnes hwn, bydd y Cwnsler Cyffredinol yn gwneud datganiad am ddyfarniad y Goruchaf Lys y bore yma ar erthygl 50, ac ar ôl hynny bydd y Prif Weinidog yn gwneud datganiad am 'Sicrhau Dyfodol Cymru' a'r newid o'r Undeb Ewropeaidd i berthynas newydd gydag Ewrop. Er mwyn darparu ar gyfer hyn, rwyf wedi gohirio'r ddadl ar yr adroddiad blynyddol ar gydraddoldeb tan yr wythnos nesaf, a'r datganiad llafar ar gymunedau mwy diogel tan 7 Chwefror. Dangosir y busnes ar gyfer y tair wythnos nesaf ar y cyhoeddiad datganiad busnes, sydd i'w weld ymhlith papurau'r cyfarfod sydd ar gael i'r Aelodau yn electronig.
English: Well, Darren Millar, of course, in order to deliver in terms of pressures, particularly at this point of the year, in our health services, then, at times, health boards do have to make use of consultants to ensure that we are responding and providing the best service to our patients. On your second point, yes, we all welcome initiatives such as the one that Jo Stevens drew attention to in her constituency in Cardiff Central. But, of course, problem gambling is a serious social issue that the Welsh Government is taking responsibility for, within the powers and remit that we have got, particularly in terms of supporting those initiatives that can make a real difference and address that need.
Welsh: Wel, Darren Millar, wrth gwrs, er mwyn cyflawni yn erbyn y pwysau, yn enwedig ar yr adeg hon o'r flwyddyn, yn ein gwasanaethau iechyd, yna, ar adegau, mae'n rhaid i fyrddau iechyd wneud defnydd o ymgynghorwyr i sicrhau ein bod yn ymateb ac yn darparu'r gwasanaeth gorau i'n cleifion. O ran eich ail bwynt, ydym, rydym i gyd yn croesawu mentrau fel yr un y tynnodd Jo Stevens ein sylw ati yn ei hetholaeth yng Nghanol Caerdydd. Ond, wrth gwrs, mae gamblo sy'n achosi problem yn fater cymdeithasol difrifol y mae Llywodraeth Cymru yn cymryd cyfrifoldeb amdano, o fewn y pwerau a'r cylch gwaith sydd gennym, yn enwedig o ran cefnogi'r mentrau hynny sy'n gallu gwneud gwahaniaeth gwirioneddol ac sy'n mynd i'r afael â'r angen hwnnw.
English: There are two matters I'd like to raise with the leader of the house. Firstly, can we have a statement from the Cabinet Secretary for the economy on what the Government is doing to intervene when local community assets and landmarks are at risk? In my region, the iconic Market Hall cinema in Brynmawr has been closed since November because of asbestos problems, and there's a growing concern in the community that it may not be a temporary closure. So, I'd be interested in a statement from the Cabinet Secretary to see what action the Government is taking to intervene to protect and defend community assets. Can we also have a statement from the Cabinet Secretary for the economy on what the Government is doing to tackle unfair bus fares? There is rightly a lot of concern about rail fares and the inflation of rail fares, but it's been brought to my attention that a weekly bus ticket in Merthyr costs £10 and the equivalent ticket issued by the same company in Ebbw Vale is £25. This seems an unjust discrepancy, and I think it warrants a statement by the Cabinet Secretary for the economy to this Assembly.
Welsh: Mae dau fater yr hoffwn eu codi gydag arweinydd y tŷ. Yn gyntaf, a gawn ni ddatganiad gan Ysgrifennydd y Cabinet dros yr economi ar yr hyn y mae'r Llywodraeth yn ei wneud i ymyrryd pan fydd asedau a thirnodau cymunedol lleol mewn perygl? Yn fy rhanbarth i, mae'r sinema eiconig Neuadd y Farchnad ym Mrynmawr wedi bod ar gau ers mis Tachwedd oherwydd problemau asbestos, ac mae pryder cynyddol yn y gymuned nad cau dros dro fydd hyn. Felly, byddai gennyf ddiddordeb mewn datganiad gan Ysgrifennydd y Cabinet i weld pa gamau y mae'r Llywodraeth yn eu cymryd i ymyrryd i ddiogelu ac amddiffyn asedau cymunedol. A gawn ni hefyd ddatganiad gan Ysgrifennydd y Cabinet dros yr economi ar yr hyn y mae'r Llywodraeth yn ei wneud i fynd i'r afael â phrisiau tocynnau bws annheg? Mae llawer o bryder am bris tocynnau trên a chwyddiant pris tocynnau trên, ond tynnwyd fy sylw bod tocyn bws wythnosol ym Merthyr yn costio £10 ac mae'r tocyn cyfatebol a gyhoeddwyd gan yr un cwmni yng Nglyn Ebwy yn £25. Ymddengys hyn i fod yn anghysondeb anghyfiawn, ac rwy'n credu ei fod yn haeddu datganiad gan Ysgrifennydd y Cabinet dros yr economi y Cynulliad hwn.
English: I think, Steffan Lewis, your point on the threat to - well, indeed, it was closed, unfortunately - that community asset, that cinema in your region, is very important. The ownership of that cinema, I'm not aware - I'm sure the Cabinet Secretary will be and, indeed, the local authority, I'm sure, will be aware of this. This is something where, if it's in the private sector, it's more difficult, but clearly it is a community asset that is very important to your constituents. On your second point, I think it's very important that the Cabinet Secretary for Economy and Infrastructure held the first ever bus summit yesterday. I'm sure that many of these issues came forward in terms of ticketing, particularly the disparities and contrasts that you identify in terms of levels of fares. Where we have and where we will have more power, of course, in relation to this and regulation will be very important.
Welsh: Rwy'n meddwl, Steffan Lewis, bod eich pwynt am y bygythiad i - wel, yn wir, fe gafodd ei gau, yn anffodus - yr ased cymunedol, y sinema yn eich rhanbarth chi, yn bwysig iawn. O ran perchnogaeth y sinema, dydw i ddim yn ymwybodol - rwy'n siŵr y bydd Ysgrifennydd y Cabinet ac, yn wir, bydd yr awdurdod lleol, rwy'n siŵr, yn ymwybodol o hyn. Mae hwn yn rhywbeth sy'n fwy anodd, os yw yn y sector preifat, ond mae'n amlwg ei fod yn ased cymunedol sy'n bwysig iawn i'ch etholwyr chi. O ran eich ail bwynt, rwy'n credu ei fod yn bwysig iawn bod Ysgrifennydd y Cabinet dros yr Economi a Seilwaith wedi cynnal yr uwchgynhadledd bysiau cyntaf erioed ddoe. Rwy'n siŵr y cyflwynwyd llawer o'r materion hyn o ran tocynnau, yn enwedig y gwahaniaethau a'r cyferbyniadau yr ydych yn eu nodi o ran lefelau prisiau. Wrth gwrs, bydd lle mae gennym, a lle y bydd gennym, fwy o bŵer mewn cysylltiad â hyn a rheoliad yn bwysig iawn.
English: We regularly have debates in this Chamber on health. I would like to ask the Government to hold a debate or make a statement on the effect of lifestyle on health and how to improve health outcomes by lifestyle choices, promoting things such as healthy eating, smoking cessation and exercise, especially in some of our poorest communities.
Welsh: Rydym yn cael dadleuon yn y Siambr hon ar iechyd yn rheolaidd. Hoffwn ofyn i'r Llywodraeth gynnal dadl neu ddatganiad am yr effaith y caiff ffordd o fyw ar iechyd a sut i wella canlyniadau iechyd drwy ddewisiadau ffordd o fyw, hyrwyddo pethau fel bwyta'n iach, rhoi'r gorau i ysmygu ac ymarfer corff, yn enwedig yn rhai o'n cymunedau tlotaf.
English: I think we've had a lot of useful debates recently, Mike Hedges, particularly looking at the, as you say - . This is something where we're looking across mental health, obesity, and physical activity. I think the chief medical officer's report was very important. Healthy living has to be a Welsh Government priority. You've always drawn our attention to this in terms of wanting a health service, not an illness service, in terms of lack of opportunity to prevent ill health, but we're increasingly working in a joined-up way across Government on these issues, and it is about changing health outcomes.
Welsh: Rwy'n credu ein bod wedi cael llawer o ddadleuon defnyddiol yn ddiweddar, Mike Hedges, yn arbennig yn edrych ar, fel y dywedwch - . Mae hyn yn rhywbeth yr ydym yn edrych arno ar draws iechyd meddwl, gordewdra, a gweithgaredd corfforol. Rwy'n credu bod adroddiad y prif swyddog meddygol yn bwysig iawn. Mae'n rhaid i fyw yn iach fod yn flaenoriaeth gan Lywodraeth Cymru. Rydych chi bob amser wedi tynnu ein sylw at hyn yn nhermau bod eisiau gwasanaeth iechyd, nid gwasanaeth salwch, o ran diffyg cyfle i atal afiechyd. Ond rydym yn gweithio fwyfwy mewn ffordd gydgysylltiedig ar draws y Llywodraeth ar y materion hyn, ac mae'n ymwneud â newid canlyniadau iechyd.